Ker je imel BRM že predhodne izkušnje z dirkalniki z delnimi školjkami, iz dirkalnika BRM P25, je lahko Rudd izkoristil prednosti nove tehnologije. Tako je bila oblika prostora za dirkača spremenjena glede na dirkalnik P25. Glede na prototip P61, je bila šasija P261 razširjena v delu za dirkačem, med njima pa je bil nameščen motor, tam pa so bile nameščene tudi gumijaste celice za gorivo. To pa je povzročilo zaplete na začetku, kajti nov BRM-ov V8 motor "P56" še ni bil pripravljen na začetku sezone 1964, zato je bilo treba narediti luknje v šasijo, da je bil starejši in večji motor lahko sploh vgrajen. Do dirke za Veliko nagrado Italije pa je bil nov motor pripravljen in luknje v šasiji so zadelali.